text: L'Agència Espacial Europea nomena director de Navegació a Francisco Javier Benedicto Ruiz — UPCAlumni — UPC. Universitat Politècnica de Catalunya
  ≡ L'Agència Espacial Europea nomena director de Navegació a Francisco Javier Benedicto Ruiz
  Sou a: Inici / Notícies / L'Agència Espacial Europea nomena director de Navegació a Francisco Javier Benedicto Ruiz
  Prendrà possessió del càrrec el 16 de febrer de 2022. Actualment és responsable del departament del Programa Galileu, dins de la Direcció de Navegació de l'ESA.
  Benedicto Ruiz és un dels experts més valorats a nivell mundial en l'àmbit de les telecomunicacions. El seu paper ha estat clau en les últimes dècades, en el desenvolupament dels sistemes europeus de navegació per satèl·lit Galileu i EGNOS.
  Va iniciar la seva carrera professional a l'àmbit acadèmic, treballant com a enginyer en microones a la Universitat Politècnica de Catalunya - UPC i com enginyer de telecomunicacions a MIER Comunicaciones, a Barcelona, abans d'incorporar-se a l'ESA en el 1990.
  Va obtenir un màster en Ciències i Enginyeria de Telecomunicacions a la UPC i és responsable de més de 100 publicacions en revistes tècniques i conferències, a més de ser titular de tres patents internacionals de l'ESA i haver estat reconegut i premiat en cinc ocasions..